|  |  |
| --- | --- |
| |  | | --- | | \_\_\_\_\_\_  (\_\_\_\_/\_\_\_\_)\_\_\_\_\_\_\_\_\_\_ | |

Liikenne- ja viestintäministeriö

LVM/1832/03/2016, 20.6.2018

Puolustusministeriön lausunto; hallituksen esitysluonnos vesiliikennelaiksi ja eräiksi siihen liittyviksi laeiksi

Liikenne- ja viestintäministeriö on pyytänyt puolustusministeriön lausuntoa luonnoksesta hallituksen esitykseksi vesiliikennelaiksi ja eräiksi siihen liittyviksi laeiksi. Esityksessä ehdotetaan säädettäväksi uusi vesiliikennelaki.

Puolustusministeriö katsoo, että esitys vastaa puolustusvoimien merenkulun osalta pitkälti olemassa olevaan sääntelyä ja nykyiset poikkeukset, joita puolustusvoimien toiminta edellyttää siviilimerenkulkuun verrattuna on otettu hyvin huomioon.

Esityksen 11 §:ää esitetään kuitenkin tarkennettavaksi. Nyt esitetyssä muodossa vesiliikennettä voi ohjata Puolustusvoimien harjoitusten aikana sen tehtävään määräämä sotilas. Pykälän soveltamisalaan olisi tarpeen sisällyttää myös aluevalvonta- ja öljyntorjuntatehtävät. Tämä voisi tulla kyseeseen esim. jäljitettäessä Suomen alueelle tunkeutunutta sukellusvenettä. Tilanteet aluevalvonta- ja öljyntorjuntatehtävissä voivat olla hyvin nopeita ja muita viranomaisia ei ole mahdollisesti alkuvaiheessa käytettävissä vesiliikenteen ohjaukseen.

Yksikön johtajan sijainen Minnamaria Nurminen

Vanhempi hallitussihteeri

Vanhempi hallitussihteeri Jenni Herrala

|  |  |
| --- | --- |
|  |  |
| Jakelu | Liikenne- ja viestintäministeriö |
|  |  |